9. ΝΟΜΟΣ 5400 της 15/15 Απρ. 1932 Περί παροχής εγγυήσεως του Κράτους δια την συνομολόγησιν δανείων υπό των ενοικιαστών πολυετών εκμεταλλεύσεων δημοσίων ιαματικών πηγών. Άρθρ.1.-1.Παρέχεται το δικαίωμα εις τους επί των Οικονομικών και Εθνικής Οικονομίας υπουργούς, όπως παρέχωσι την εγγύησιν του Κράτους δια την εκ μέρους ενοικιαστών ουχί ολιγώτερον της δεκαετίας πολυετών εκμεταλλεύσεων δημοσίων ιαματικών πηγών συνομολόγησιν δανείων μέχρι χρηματικού ποσού ενός τρίτου επί της καταβεβλημένης δαπάνης δι’ εκτέλεσιν έργων εις τας ιαματικάς πηγάς κατ’ εκτίμησιν του νομομηχανικού της περιφερείας προς τον σκοπόν συμπληρώΣελ.157 Παραχώρηση ιαματικών πηγών 18.Δ.β.7-9 σεως και επιπλώσεως των έργων, άτινα εκ των μεταξύ αυτών και Δημοσίου συμβάσεων ανέλαβον την υποχρέωσιν να εκτελέσωσι. 2.Αι υπό των ενοικιαστών παρασχεθησόμεναι προς το Κράτος εγγυήσεις κανονίζονται δια πράξεως των αυτών υπουργών. Άρθρ.2.-Η εγγύησις παρέχεται προς συνομολόγησιν δανείων μετά ταμείων αποτελούντων οργανισμούς δημοσίου δικαίου ή μετά πιστωτικών ιδρυμάτων ή ομίλων. Δι’ αποφάσεως των υπουργών επί των Οικονομικών και Εθνικής Οικονομίας, καθορίζεται ο έλεγχος της διαθέσεως του δανείου και η παρακολούθησις των εκτελουμένων έργων. Πάσα λεπτομέρεια περί την συνομολόγησιν και εξόφλησιν των υπό την εγγύησιν του Κράτους ως ανωτέρω δανείων κανονίζεται δι’ αποφάσεως των αυτών ως ανωτέρω υπουργών. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 